CELEX: C2004/228/63
Language: et
Date: 2004-09-11 00:00:00
Title: Kohtuasi C-310/04: Hispaania Kuningriigi 22. juuli 2004. aasta hagi Euroopa Liidu Nõukogu vastu

11.9.2004   
            
            
               ET
            
            
               Euroopa Liidu Teataja
            
            
               C 228/30
            
         Hispaania Kuningriigi 22. juuli 2004. aasta hagi Euroopa Liidu Nõukogu vastu
   (Kohtuasi C-310/04)
   (2004/C 228/63)
   Hispaania Kuningriik esitas 22. juuli 2004. aasta Euroopa Ühenduste Kohtusse hagi Euroopa Liidu Nõukogu vastu. Hageja esindaja on Abogado del Estado Miguel Munoz Pérez, kohtudokumentide kättetoimetamise aadress Luxembourgis.
   Hispaania Kuningriik palub Euroopa Kohtul:
   
               —
            
            
               tühistada nõukogu määruse (EÜ) nr 864/2004, millega seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia liitumisega Euroopa Liiduga muudetakse ja kohandatakse määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, (1) artikli 1 punktiga 20 määruse (EÜ) nr 1782/2003 IV jaotisse lisatud peatükk 10 a, ja
            
         
               —
            
            
               jätta kohtukulud Euroopa Liidu Nõukogu kanda.
            
         Õiguslikud alused ja peamised argumendid
   
               —
            
            
               Asutamislepingu või selle rakendussätete rikkumine, kuna nõukogu rikkus Kreeka Vabariigi Euroopa Ühendustega Ühinemise Aktile lisatud protokolli nr 4 punkti 3, kuna nõukogu 29. septembri 2003. aasta määrusele (EÜ) nr 1782/2003 määrusega nr 864/2004 lisatud uus artikkel 110 b ei näe ette abi puuvillatootmisele.
            
         
               —
            
            
               Oluline vorminõuete rikkumine, kuna nõukogu ei põhjendanud määruse nr 1782/2003 uues artiklis 110 b, miks ta valis kuparde avanemise faasi määravaks hetkeks abi andmisel.
            
         
               —
            
            
               Võimu kuritarvitamine, kuna nõukogu kasutas eespool viidatud protokolli nr 4 punktis 6 antud pädevust, st menetlust vastu võtta antud protokollis esitatud puuvillatootmise abi kord, teisel eesmärgil, kui protokollis ettenähtud.
            
         
               —
            
            
               Asutamislepingu või selle rakendussätete rikkumine, kuna nõukogu rikkus vaidlustatud sätteid vastu võttes ühenduse õiguse proportsionaalsuse põhimõtet, arvestades, et puuvillatootmise abi korra muutmise aktid lähevad ilmselt vastuollu eesmärkidega, mida nõukogu ise on seadnud, ja vähemkoormavad vahendid nende eesmärkide saavutamiseks olid olemas, ning samuti õiguskindluse põhimõtet.
            
         
      (1)  ELT L 161, 30.4.2004, lk 48. Parandused selles määruses ilmusid ELT L 206, 9.6.2004, lk 20